Diari Oficial de la Generalitat Valenciana


Sumari del DOGV 8674, del 11-11-2019 (2019/10784)

RESOLUCIÓ de 30 d'octubre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música Societat Artística Musical, d'Alginet.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/10391


Data del document
:   30-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 d'octubre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música Societat Artística Musical, d'Alginet. [2019/10012]  
Antecedents de fet  
  
Primer. L'expedient ha sigut iniciat a instàncies del representant de la titularitat del centre autoritzat d'ensenyaments artístics professionals de música Societat Artística Musical, codi de centre 46316435, d'Alginet, mitjançant una sol·licitud de modificació de l'autorització per ampliació de les especialitats d'Acordió i Contrabaix en els ensenyaments elementals de Música i d'ampliació de llocs escolars en els ensenyaments elementals i professionals en 180 alumnes.  
Segon. Mitjançant una declaració responsable, presentada amb la sol·licitud, el representant legal del centre manifesta que no s'han realitzat obres al centre des de l'obtenció de la resolució de l'última modificació, de data 22 de juny de 2017 de la Conselleria d'Educació, Investigació, Cultura i Esport.  
Tercer. En data 11 de juliol de 2018, la Direcció General de Formació Professional i Ensenyaments de Règim Especial emet un informe favorable respecte de la sol·licitud de modificació de l'autorització del centre.  
Quart. En dates 5 de novembre de 2018 i 3 d'octubre de 2019, la Inspecció d'Educació d'aquesta conselleria a València emet informes favorables respecte al professorat i les titulacions i a l'augment de llocs escolars, respectivament, de conformitat amb la normativa aplicable.  
  
  
Fonaments de dret  
  
1r. Vista la proposta del director general de Centres Docents, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig; del Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, modificat pel Reial decret 131/2010, de 12 de febrer; del Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments, i del Decret 159/2007, de 21 de setembre, pel qual s'estableix el currículum dels ensenyaments elementals de Música i es regula l'accés a aquests ensenyaments.  
Sobre la base dels antecedents de fet i fonaments de dret exposats, resolc:  
  
Primer  
Modificar l'autorització del centre que a continuació s'indica, en els termes que s'especifiquen:  
Codi: 81115432.  
Denominació genèrica del centre: centre autoritzat d'ensenyaments artístics professionals de música.  
Denominació específica del centre: Societat Artística Musical.  
Titular: Societat Artística Musical d'Alginet.  
Domicili: avinguda del Nou d'octubre, s/n.  
Localitat: Alginet (46665).  
Província: València.  
  
Modificació que s'autoritza:  
- Ampliació de les especialitats instrumentals de Contrabaix i Acordió en els ensenyaments elementals.  
- Ampliació del nombre de llocs escolars fins a 180 alumnes per als ensenyaments elementals i professionals.  
  
El centre impartirà, a més, els ensenyaments que ja té autoritzats en resolucions anteriors, amb variació dels llocs escolars, que queden amb la següent composició:  
- Violí, Flauta, Clarinet, Piano, Guitarra, Violoncel, Percussió, Tuba, Trompeta, Trompa, Saxòfon, Oboé, Fagot, Viola i Trombó en els ensenyaments elementals.  
- Acordió, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí i Violoncel en els ensenyaments professionals.  
  
Segon  
La present resolució tindrà efectes a partir del curs acadèmic 2020-2021.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 30 d'octubre de 2019.- El secretari autonòmic d'Educació i Formació Professional: Miguel Soler Gracia.